钦定古今图书集成/理学汇编/文学典/第039卷 > 封懿
## 钦定古今图书集成/理学汇编/文学典/第039卷 > 封懿

按《魏书》本传，“懿字处德，渤海蓨人也。曾祖释，晋东夷
校尉。父放，慕容𬀩吏部尚书。兄孚，慕容超太尉。懿儁伟有才气，能属文。与孚虽器行有长短，然名位略齐。
仕慕容宝，位至中书令、民部尚书。宝败归阙，除给事
黄门侍郎，都坐大官，宁朔将军章安子。太祖数引见，
问以慕容旧事，懿应对疏慢，废还家。太宗初，复征拜”，
都，坐大官，进爵为侯。泰常二年卒。懿撰《燕书》，颇行于
世。

子元之坐与司马国璠、温楷等谋乱，伏诛。临刑，太宗
谓之曰：“终不令绝汝种也，将宥尔一子。”元之请曰：“弟
虔之子磨奴，字君明，早孤，乞全其命。”乃杀元之四子
而赦磨奴。

磨奴被刑，为宦人。崔浩之诛也，世祖谓磨奴曰：“汝本
应全，所以致刑者，事由浩之故。”后为中曹监，西使张
掖，赐爵富城子，加建威将军、给事中。久之，出为冠军
将军、怀州刺史。太和七年卒。赠平东将军、冀州刺史、
渤海公，谥曰定。以族子叔念为后，高祖赐名回
懿。从兄子恺，字思悌，奕之孙也。父劝，慕容垂侍中、太
常卿，恺，给事黄门侍郎、散骑常侍，后入代都，名出懿
子元之右，俱坐司马氏事死。恺妻，卢元姊也。

恺子伯达，弃母及妻李氏，南奔河表，改婚房氏。显祖
末，伯达子休杰内入，祖母卢犹存垂百岁矣，而李已
死。休杰，高祖时以归国勋为河间太守，兼冀州咸阳
王府谘议参军。

休杰从弟灵祐，仕刘义隆，为青州治中、渤海太守。慕
容白曜平《三齐》，灵祐率二百人诣白曜降，赐爵“下密
子。”后除建威将军、渤海太守。卒。

子进寿，袭爵。肃宗时，为扬州治中，以失义州，为刺史
元志所杀，事具《志传》。

子子游，武定中，开府中兵参军。

进寿弟蚌，卒于冀州别驾。

蚌弟粲，起家荆州长流参军、司空水曹参军、殿中侍
御史。累迁征东将军、广州长史，还除光禄大夫。卒，赠
卫将军、冀州刺史。